Ալեքսանդր Հակոբյանց
Ալեքսանդր Միքայելի Հակոբյանց (), մաշկավեներաբան։ Բժշկական գիտությունների դոկտոր (1899)։

Կենսագրություն 
1889 թվականին ավարտել է Կազանի կայսերական համալսարանի բժշկական ֆակուլտետը։ 1891-1895 թվականներին Պարսկաստանում զբաղվել է խոլերայի համաճարակի պատճառները պարզելու և բնակչությանն օգնություն ցույց տալու հարցերով։ 1895 թվականից աշխատել է Կազանի համալսարանին կից մաշկավեներաբանական հիվանդությունների կլինիկայում։

Ս. Իստամանովի հետ, աշխարհում առաջինն է ստացել (1897) փափուկ շանկր հիվանդության հարուցիչի մաքուր կուլտուրան։ Աշխատանքները հիմնականում վերաբերում են սիֆիլիսի և սուր միզուկաբորբի բուժմանը, «Բորժոմի» հանքային ջրի քիմիական բաղադրության հարցերի ուսումնասիրությանը։

Ծանոթագրություններ 

Բժշկական գիտությունների դոկտորներ
Հայ մաշկավեներաբաններ